[pic] | EUROPOS BENDRIJŲ KOMISIJA | Briuselis, 25.9.2006 COM(2006) 551 galutinis KOMISIJOS KOMUNIKATAS Metinė ataskaita apie 2004 m. balandžio 29 d. Tarybos reglamento (EB) 866/2004 įgyvendinimą ir padėtį, susidariusią dėl jo įgyvendinimo Metinė ataskaita apie 2004 m. balandžio 29 d. Tarybos reglamento (EB) 866/2004 įgyvendinimą ir padėtį, susidariusią dėl jo įgyvendinimo Įvadas 2004 m. balandžio 29 d. Tarybos reglamento (EB) 866/2004 dėl režimo pagal Stojimo akto 10 protokolo 2 straipsnį[1] (toliau – reglamentas dėl žaliosios linijos) 11 straipsnio 1 dalyje numatyta, kad „ Komisija Tarybai kasmet, pradedant ne vėliau kaip po metų nuo šio reglamento įsigaliojimo dienos, pateikia ataskaitą apie šio reglamento įgyvendinimą ir padėtį, susidariusią dėl jo įgyvendinimo, pridėdama, jei reikia, prie tokios ataskaitos tinkamus pataisų pasiūlymus “. Reglamentas dėl žaliosios linijos įsigaliojo 2004 m. gegužės 1 d. Juo nustatomos ES teisės nuostatų taikymo prekių ir asmenų judėjimui per liniją, skiriančią Kipro Respublikos sritis, kurias Kipro Respublikos Vyriausybė veiksmingai kontroliuoja ir sritis, kurių ji nekontroliuoja, sąlygos. Ši ataskaita apima laikotarpį nuo 2005 m. gegužės 1 d. iki 2006 m. balandžio 30 d. Įgyvendinimo priemonės 2005 m. rugpjūčio 3 d. Komisija priėmė Reglamentą Nr. 1283/2005, iš dalies keičiantį reglamento dėl žaliosios linijos I priedą. Šiuo pagrindu, į perėjimo punktų sąrašą buvo įtraukti trys papildomi perėjimo punktai: Kato Pyrgos – Karavostasi, Kato Pyrgos – Kokkina ir Kokkina – Pachyammos[2]. 2005 m. spalio 4 d. Komisija priėmė Reglamentą (EB) Nr. 1624/2005, leidžiantį citrusinius vaisius vežti per žaliąją liniją netaikant muitų ar tolygaus poveikio mokesčių[3]. 2006 m. vasario 27 d. Taryba priėmė Reglamentą (EB) Nr. 389/2004, nustatantį finansinės paramos priemonę Kipro turkų bendruomenės ekonominei plėtrai skatinti[4]. Juo nustatomas augalų sanitarijos ekspertų finansavimo ir kitos veiklos, kuria palengvinama prekyba tarp abiejose linijos pusėse esančių sričių, išlaidų padengimo teisinis pagrindas. Šiuo metu Komisija rengia sprendimą panaikinti draudimus ir išdėstyti sąlygas prekybai tam tikrais gyvūninės kilmės produktais, kaip numatyta Reglamente (EB) Nr. 866/2004. Šiuo sprendimu bus nustatytos prekybos medumi ir žuvimi tarp abiejose žaliosios linijos pusėse esančių sričių sąlygos. Asmenų perėjimas Pagal reglamento dėl žaliosios linijos 2 straipsnį, Kipro Respublika „tikrina visus liniją kertančius asmenis, siekdama kovoti su neteisėta trečiųjų šalių piliečių imigracija bei siekdama aptikti bet kokią grėsmę viešajam saugumui bei viešajai politikai ir jai užkirsti kelią“ , o 3 straipsnyje numatyta, kad „per visą ilgį [žaliąją] liniją veiksmingai kontroliuoja Kipro Respublika taip, kad atgrasintų žmones stengtis išvengti patikrinimo [...] patikrinimo punktuose“ . Reglamentu nustatoma stabili Kipro ir kitų ES piliečių, kasdien perėjimo punktuose kertančių liniją, laisvo judėjimo teisinė sistema. Remiantis turimais duomenimis, ataskaitinio laikotarpio metu iš viso buvo užregistruoti 3 375 409 Kipro graikų ir Kipro turkų perėjimo atvejai (atitinkamai 1 195 594 Kipro graikų ir 2 179 815 Kipro turkų). Žmonėms kasdien kertant liniją, tikrinimo punktuose incidentų užfiksuota nebuvo. Rimtą susirūpinimą kelia didėjantis žaliąją liniją nelegaliai kertančių trečiųjų šalių piliečių (kurių dauguma yra asmenys, turintys Turkijoje išduotą vizą) skaičius. Remiantis Kipro Respublikos valdžios institucijų pateiktais duomenimis, žaliąją liniją kirtusių sulaikytų nelegalių imigrantų skaičius padidėjo nuo 725 asmenų 2002 m. iki 3 796 asmenų 2003 m., 5 287 asmenų 2004 m. ir 4 748 asmenų per devynis 2005 m. mėnesius. Remiantis tuo pačiu šaltiniu, dauguma nelegalių imigrantų vėliau prašo prieglobsčio (prieglobsčio prašančiųjų skaičius padidėjo nuo 950 asmenų 2002 m. iki 4 410 asmenų 2003 m. ir 9 860 asmenų 2004 m.). Komisija laikosi nuomonės, kad Kipro Respublikos pagal Reglamento 3 straipsnį vykdomą linijos kontrolę reikia dar labiau stiprinti. Komisija ir toliau nagrinės nelegalios imigracijos tendencijų kilmės aspektus. Komisijos tarnybos, siekdamos spręsti šią problemą, pradėjo darbo dialogą su Kipro Respublikos kompetentingomis valdžios institucijomis. Šiuo pagrindu 2005 m. gruodžio mėn. Briuselyje buvo organizuotas seminaras, kuriame buvo sprendžiama nelegalios migracijos per žaliąją liniją problema, ir kuris suteikė galimybę apsikeisti informacija ir aptarti priemones, kurių reikėtų imtis netolimoje ateityje. Kaip nurodė Kipro Respublikos atstovai, pastarosios priemonės gali reikšti personalo, dirbančio su migraciniais srautais (taip pat ir policijos), didinimą, naujų nelegalių imigrantų sulaikymo centrų įkūrimą, papildomos įrangos žaliosios linijos kontrolei įsigijimą, griežtesnių taisyklių, susijusių su vizų išdavimu ir prieglobsčio prašytojų teisėmis, nustatymą bei informacinės kampanijos, kuria būtų siekiama atgrasinti potencialius nelegalius imigrantus ir prieglobsčio prašytojus nuo patekimo į Respublikos vyriausybės veiksmingai kontroliuojamas sritis, pradėjimą. Sprendimas dėl personalo ir sulaikymo centrų skaičiaus padidinimo jau yra priimtas, tačiau susitarimas dėl likusių klausimų buvo (susitikimo metu) dar nebuvo priimtas ir dėl jo buvo reikalingos papildomos diskusijos su vyriausybe. Komisija rekomendavo, kad Respublikos valdžios institucijos imtųsi konkrečių veiksmų, būtinų, siekiant laikytis reglamente dėl žaliosios linijos numatytų įsipareigojimų, ir taip pat atsižvelgtų į būsimą Kipro prisijungimą prie Šengeno erdvės. Nors žalioji linija ir nėra išorės siena, Kipro Respublika turėtų veiksmingai vykdyti sienos kontrolės įsipareigojimus, tačiau tuo pačiu metu ir nekliudyti abiejų bendruomenių ryšiams. Prekių pervežimas Prekybos vertė Pagal Komisijos reglamento (EB) Nr. 1480/2004[5] 8 straipsnį, turkiškosios Kipro dalies prekybos rūmai kiekvieną mėnesį pranešdavo prekių, kurioms jie išdavė lydraščius, tipą, kiekį ir vertę. Atitinkamai Kipro Respublikos valdžios institucijos Komisijai mėnesio ataskaitose pranešdavo prekių tipą, kiekį ir vertę. Į šias ataskaitas buvo įtrauktos prekės, patekusios į Vyriausybės veiksmingai kontroliuojamas sritis per Pergamos ir Strovilia perėjimo punktus, kurie pavaldūs Kipro rytinei nepriklausomai sričiai. Turkiškosios Kipro dalies prekybos rūmų duomenimis prekių, kurioms ataskaitiniu laikotarpiu buvo išduoti lydraščiai, bendra vertė sudarė 2 237 869 EUR, o faktiškai parduotų prekių vertė sudarė apie 1 933 067 EUR[6]. Komisijai buvo pranešta, kad, panaikinus kai kuriuos užsakymus, ne visiems turkiškosios Kipro dalies prekybos rūmams pateiktiems pareiškimams vėliau buvo išduoti lydraščiai. Be to, kadangi dokumentai kartais būdavo išduodami apytiksliam, o ne tiksliam, prekių kiekiui (pvz., daržovių atveju), prekių, kurios galiausiai būdavo pervežamos per liniją, kiekis ir tuo pačiu vertė būdavo mažesnė už lydraščiuose nurodytus skaičius (kita priežastis būdavo potencialaus pirkėjo atsisakymas). Be to, skiriasi per liniją pervežtų prekių vertė pagal turkiškosios Kipro dalies prekybos rūmų duomenis ir vertė pagal Kipro Respublikos duomenis[7]. Rūmų pateikta vertė sudaro 1 933 067 EUR, o Kipro Respublikos pateikta vertė sudaro 1 734 770 EUR[8]. Komisijai buvo pranešta, kad lydraščiai ne visada būdavo pateikiami ar patikrinami vežant prekes per liniją. Lyginant su ankstesniojo ataskaitinio laikotarpio skaičiais, bendra prekių, pervežamų per žaliąją liniją, vertė padidėjo. Pagal turkiškosios Kipro dalies prekybos rūmų ataskaitas, faktiškai per liniją pervežtų prekių bendra prekybos vertė buvo apie 1 933 067 EUR, lyginant su praėjusio ataskaitinio laikotarpio verte, kuri buvo 1 000 617 EUR (tačiau reikia pastebėti, kad praėjęs ataskaitinis laikotarpis buvo trumpesnis, nes reglamentas dėl žaliosios linijos visiškai įsigaliojo tik 2004 m. rugpjūčio mėn.). Vidutiniškai per mėnesį parduodamų prekių vertė labai padidėjo – nuo 99 000 EUR praėjusio ataskaitinio laikotarpio metu iki 161 089 EUR. Prekių tipas Skaičiai, rodantys kokių tipų prekėmis buvo prekiauta ribotą naujų per liniją pervežamų produktų kiekį (pvz., elektroninės įrangos ir virtuvės įrangos), tačiau jie kai kuriais atvejais gerokai padidino (nors ir laikinai) mėnesio prekybos vertę[9]. Kaip ir ankstesniojo ataskaitinio laikotarpio metu, medienos gaminiai, baldai, elektroninė įranga, plastiko ir popieriaus gaminiai buvo pagrindinės parduotų produktų grupės[10]. Kaip numatyta reglamento dėl žaliosios linijos 4 straipsnio 2 dalyje, Kipro Respublikos valdžios institucijos taikė muitus žemės ūkio produktams, už kuriuos skiriamos eksporto grąžinamosios išmokos arba kuriems taikomos intervencinės priemonės. Prekyba tarp abiejose žaliosios linijos pusėse esančių sričių buvo vykdoma tik salos vidaus reikmėms tenkinti, išskyrus vienintelį kartą, kai prekės, kurių galutinė paskirties vieta buvo už Kipro Respublikos ribų, buvo pervežtos per žaliąją liniją. 2005 m. gruodžio 30 d. 1 112 kg „Cyprus Delights“ (konditerijos gaminių) siunta, kurios vertė 1 112 CYP per Limasolio uostą buvo išsiųsta į Jungtinę Karalystę. Pažeidimai, apie kuriuos pranešta Nuo 2005 m. lapkričio mėn. buvo pranešta apie septynis pažeidimus, kai nebuvo leista prekių pervežti per liniją. Keturiais atvejais (susijusiais su baldais, virtuvės baldais, šildymo įranga ir pašarais) nebuvo pateiktas lydraštis. Iš likusiųjų vienu atveju (susijusiu su plastikiniais dangteliais buteliams) nebuvo pateikti reikalingi pažymėjimai, kitu atveju produkto ženklinimas neatitiko reikalavimų ir paskutiniuoju atveju, pagal reglamento 4 straipsnio 9 dalį, į kitą žaliosios linijos pusėje esančią sritį nebuvo leista parduoti gyvūninės kilmės produkto. Su prekių judėjimu susijusios kliūtys ir sunkumai Vis dar yra daug kliūčių prekybai tarp abiejose žaliosios linijos pusėse esančių sričių. Kipro turkų komercinės transporto priemonės, kaip antai autobusai, sunkvežimiai, taksi, mikroautobusai ir nuomoti automobiliai, negali laisvai judėti po visą salą. Kipro Respublika nepripažįsta turkiškosios Kipro dalies valdžios institucijų išduotų komercinių transporto priemonių techninės apžiūros dokumentų ir vairuotojo profesionalo pažymėjimų. Kipro Respublika pradėjo rengti teisės aktus, kuriais siekiama palengvinti prekių gabenimą per žaliąją liniją turkiškosios Kipro dalies sunkvežimiais. Tačiau ataskaitinio laikotarpio metu šiuo klausimu nebuvo priimta jokių sprendimų. Kelis kartus graikiškosios Kipro dalies sunkvežimių vairuotojai organizavo protestus, prieštaraudami prieš bandymus liberalizuoti turkiškosios Kipro dalies sunkvežimių naudojimą prekių gabenimui per žaliąją liniją. Sunkumai, su kuriais susiduria turkiškosios Kipro dalies prekybininkai reklamuodamiesi kai kuriuose Kipro Respublikos spaudos leidiniuose, buvo pateikti kaip dar vienas kliūties, kuri gali riboti prekybą tarp abiejose linijos pusėse esančių sričių, pavyzdys. Komisija gavo kelis turkiškosios Kipro dalies prekybininkų skundus dėl vėlavimų atliekant su per liniją pervežamomis prekėmis susijusias muitinės procedūras, įskaitant prekes, kurios pervežamos laikinai ir yra skirtos eksponuoti Vyriausybės kontroliuojamose srityse vykstančiose prekybos mugėse. Kaip paaiškino Kipro Respublikos valdžios institucijos, šie vėlavimai buvo susiję su maisto saugos reikalavimais arba poreikiu įvertinti, ar prekėse yra kokių nors sudedamųjų dalių, už kurias skiriamos eksporto grąžinamosios išmokos arba kurioms taikomos intervencinės priemonės (pvz., cukrus), kurioms (pagal reglamentą dėl žaliosios linijos) taikomi muitai. Vienu atveju Kipro Respublika informavo Komisiją apie įtarimus, kad per žaliąją liniją pervežtų pomidorų kilmės šalis galėjo būti Turkija. Komisija išnagrinėjo šį klausimą ir priėjo prie išvados, kad taip nebuvo. 2006 m. kovo 31 d. 22 tonų citrusinių vaisių siunta, kuri, pervežus ją per žaliąją liniją, turėjo būti išsiųsta per Limasolio uostą (esantį Vyriausybės kontroliuojamose srityse) į ES valstybę narę, turėjo būti pergabenta per liniją. Tačiau kovo 29 d. tiekėjas panaikino sandorį po to, kai Famagusta uoste ir tikrinimo punkte, kur turėjo būti atliktos su siunta susijusios muitinės procedūros, doko darbininkai ir sunkvežimių vairuotojai surengė protestus. Prekybininkas pasiskundė apie įvairaus pobūdžio Kipro turkų bendruomenės spaudimą nutraukti sandorį. Jungtinės Karalystės atstovai informavo Komisiją apie praktinius sunkumus, su kuriais trūkstant techninių sąlygų susiduria Kipro rytinės nepriklausomos srities tarnybos, įformindamos prekes, kurioms reikalingas augalų sanitarijos pažymėjimas. Reikėtų pastebėti, kad pagal Kipro pramonės ir prekybos rūmų duomenis, prekybos iš vyriausybės kontroliuojamų sričių į šiaurinę Kipro dalį vertė ataskaitiniu laikotarpiu buvo 442 408 EUR, o tai yra mažiau kaip ketvirtadalis prekybos priešinga kryptimi vertės. Laikinas prekių pervežimas Prekėms laikinai kertant liniją buvo susidurta su sunkumais. Klausimų iškildavo dėl trijų pagrindinių prekių kategorijų: - laikinas prekių, reikalingų paslaugos suteikimui, įvežimas (pavyzdžiui, Kipro turkų roko muzikos grupės, koncertuojančios Vyriausybės kontroliuojamose srityse, muzikos instrumentai; turkiškosios Kipro dalies vertimo žodžiu įmonės, teikiančios paslaugą Vyriausybės kontroliuojamose srityse, vertimo žodžiu įranga), - laikinas turkiškosios Kipro dalies prekių, eksponuojamų Vyriausybės kontroliuojamose srityse vykstančiose mugėse, įvežimas, - laikinas turkiškosios Kipro dalies techninių prietaisų, remontuojamų Vyriausybės kontroliuojamose srityse, įvežimas. Reglamente dėl žaliosios linijos nėra aiškaus šios problemos sprendimo. Kipro Respublika taiko ad hoc sprendimų sistemą, kuri nėra pakankamai skaidri. De lege ferenda šis klausimas turėtų būti sprendžiamas atliekant būsimus dalinius reglamento dėl žaliosios linijos pakeitimus. Prekybos palengvinimas Siekiant palengvinti prekyba tam tikrais produktais buvo imtasi šių priemonių: Citrusiniai vaisiai Kaip minėta anksčiau, 2005 m. spalio 4 d. Komisija priėmė reglamentą (EB) Nr. 1624/2005, leidžiantį citrusinius vaisius vežti per žaliąją liniją netaikant muitų ar tolygaus poveikio mokesčių[11]. Komisijos paskirti nepriklausomi ekspertai iš kelių valstybių narių 2005 m. rudenį atliko metinį patikrinimą iki derliaus nuėmimo. Jie patvirtino 2003 m. ir 2004 m. atliktų patikrinimų rezultatus, kad šiaurinėje Kipro dalyje kenksmingų organizmų nėra. Komisija numato ir toliau tęsti tyrimus kaip papildomą stebėjimo veiklą, atliekamą kartu su sodų bei prekybai tarp abiejose žaliosios linijos pusėse esančių sričių skirtų siuntų patikrinimu ir kontrole. Bulvės Nepriklausomi augalų sanitarijos ekspertai dviejų augimo sezonų metu surinko pavyzdžius ir atliko tyrimus, kuriais siekta patikrinti, ar laikomasi ES reikalavimų ir standartų. Šiam tikslui reikėjo laboratorinių bandymų. Atlikus procedūras, 2006 m. pradžioje kompetentinga Komisijos tarnyba leido prekiauti bulvėmis. Visos suinteresuotosios šalys buvo informuotos apie galimybę prekiauti bulvėmis tarp abiejose žaliosios linijos pusėse esančių sričių. Komisija, siekdama užtikrinti galimybę prekiauti, ir toliau vykdo stebėjimo veiklą. Bulvėms muitų tarifai netaikomi. Ataskaitinio laikotarpio metu prekyba bulvėmis nevyko[12]. Medus ir žuvis Šiuo metu Komisija rengia sprendimą panaikinti draudimus ir išdėstyti sąlygas prekybai tam tikrais gyvūninės kilmės produktais, kaip numatyta Reglamente (EB) Nr. 866/2004. Šiuo sprendimu bus leidžiama prekyba medumi ir žuvimi tarp abiejose žaliosios linijos pusėse esančių sričių. PVM klausimai Kipro Respublika vėl paprašė Komisijos pasiūlyti reglamento dėl žaliosios linijos ir (arba) Šeštosios PVM direktyvos dalinius pakeitimus, kurie supaprastintų kai kurias PVM nuostatas dėl prekybos tarp abiejose žaliosios linijos pusėse esančių sričių. Į pasiūlymus buvo įtrauktas prašymas taikyti atvirkštinio apmokestinimo mechanizmą srityse[13] įsisteigusiems apmokestinamiesiems asmenims vykdant tiekimą Vyriausybės kontroliuojamose srityse įsisteigusiems apmokestinamiesiems asmenims, prašymas taikyti supaprastintas procedūras renkant mokesčius už prekes, kurias srityse įsisteigę apmokestinamieji asmenys tiekė į Vyriausybės kontroliuojamuose srityse neapmokestinamiesiems asmenims, prašymas leisti tiekimą į sritis laikyti eksporto sandoriais (iš dalies pakeičiant reglamento dėl žaliosios linijos 5 straipsnį) ir prašymas leisti vykdyti supaprastintas procedūras per liniją pervežant prekes, kurios numatytos gabenti į kitas valstybes nares. Komisija rimtai išnagrinėjo šiuos pasiūlymus ir išsamiai išdėstė Kipro Respublikai kodėl dauguma pasiūlymų būtų per daug nukrypę nuo acquis , kurio laikysis Komisija, nors kai kurie iš jų galėtų būti patrauklūs supaprastinimo požiūriu. Galima pateikti vieną pavyzdį: Kipro Respublika paprašė, kad tiekimas į sritis būtų laikomas eksporto sandoriais (iš dalies pakeičiant reglamento dėl žaliosios linijos 5 straipsnį). Ši siūloma priemonė neatitinka reglamento dėl žaliosios linijos nuostatų ir filosofijos, nes juo daroma prielaida (pageidavus Kipro Respublikai), kad gabenant prekes iš sričių importas nėra vykdomas. Dėl to atvirkščias sandoris negali būti laikomas eksportu. Kitaip sakant tiekimas taikant nulinį tarifą iš Vyriausybės kontroliuojamų sričių į sritis galėtų būti pateisinamas tik tuo atveju, jei jis būtų laikomas eksportu. Taip yra nepaisant, ar šis tiekimas vadinamas eksportu. Jei į sritis gabenamos prekės laikomos eksportu, iš sričių gabenamos prekės privalo lygiai taip pat būti laikomos importu. Tik tokiomis sąlygomis siūlomi pakeitimai gali būti priimtini. IšVADOS Reglamentu ir toliau nustatoma stabili Kipro ir kitų ES piliečių, kasdien perėjimo punktuose kertančių liniją, laisvo judėjimo teisinė sistema. Tačiau didėjantys nelegalios migracijos per žaliąją liniją mastai kelia rimtą susirūpinimą. Atsižvelgiant į užfiksuotą nelegaliai liniją kertančių asmenų skaičiaus didėjimo tendenciją, Komisija laikosi nuomonės, kad Kipro Respublikos pagal reglamento 3 straipsnį vykdomą kontrolę reikia dar labiau tobulinti. Pateikti duomenys rodo, kad prekių, pervežamų per žaliąją liniją, bendra vertė padidėjo, palyginti su pirmuoju ataskaitiniu laikotarpiu. Tačiau bendra prekybos tarp abiejose žaliosios linijos pusėse esančių sričių apimtis (apie 2 mln. EUR per metus) išlieka labai ribota. Ataskaitiniu laikotarpiu buvo pradėta prekiauti keliais naujais produktais, kurie turėjo įtakos dideliam (nors ir laikinam) mėnesio prekybos vertės padidėjimui. Tik vieną kartą prekės, kurių galutinė paskirties vieta buvo už salos ribų, buvo pervežtos per žaliąją liniją. Keli atvejai, apie kuriuos buvo pranešta, patvirtina, kad vis dar yra daug kliūčių tolimesnei prekybos tarp abiejose žaliosios linijos pusėse esančių sričių plėtrai. Kipro Respublika vis dar nepripažįsta turkiškosios Kipro dalies valdžios institucijų išduotų komercinių transporto priemonių techninės apžiūros dokumentų ir vairuotojo profesionalo pažymėjimų. Respublikos Parlamente rengiamasi priimti teisės aktus, kurie galėtų būti žingsniu link esamos situacijos pagerėjimo. Abiejose žaliosios linijos pusėse esančios spaudimo grupės dėl įvairių priežasčių aktyviai siekia užkirsti kelią prekybos tarp abiejose linijos pusėse esančių sričių plėtrai. Naujas neigiamas bruožas – tiesioginis prekybininkų spaudimas, kurį vykdo Kipro turkų bendruomenė. Laikino prekių įvežimo klausimas turi būti sprendžiamas de lege ferenda . Bendra išvada: reglamentas dėl žaliosios linijos ir toliau teikia darbui tinkamą pagrindą, kuriuo remiantis vyksta prekių ir asmenų judėjimas iš Kipro Respublikos Vyriausybės kontroliuojamų sričių ir į ją, nors prekių srautas išlieka ribotas. Komisija ir toliau prižiūrės reglamento įgyvendinimą. I PRIEDAS. Turkiškosios Kipro dalies prekybos rūmų mėnesinių ataskaitų apžvalgos lentelė, pagal Komisijos reglamento (EB) Nr. 1480/2004 8 straipsnį (EUR) Birželis | 128 795 EUR | Liepa | 128 014 EUR | Rugpjūtis | 135 837 EUR | Rugsėjis | 121 712 EUR | Spalis | 163 555 EUR | Lapkritis | 146 785 EUR | Gruodis | 120 685 EUR | Sausis | 129 137 EUR | Vasaris | 203 019 EUR | Kovas | 226 283 EUR | Balandis | 148 630 EUR | Iš viso | 1 734 770 EUR | 1 EUR=0.58 CYP III PRIEDAS. Per žaliąją liniją pervežtų prekių ir prekių, kurioms buvo išduoti turkiškosios Kipro dalies prekybos rūmų lydraščiai, vertė [pic] IV PRIEDAS. Per žaliąją liniją pervežtų prekių vertė Kipro Respublikos valdžios institucijų duomenimis palyginti su turkiškosios Kipro dalies prekybos rūmų pateiktais duomenimis [pic] Bendra vertė Kipro Respublikos duomenimis | 1 734 770 EUR | Bendra vertė turkiškosios Kipro dalies prekybos rūmų duomenimis | 1 933 067 EUR | V PRIEDAS. Daugiausia parduodamos prekės [pic] Medienos gaminiai / Baldai | 347 975 EUR | Daržovės | 325 628 EUR | Elektroninė įranga | 244 447 EUR | Plastikiniai gaminiai | 227 507 EUR | Gaminiai iš popieriaus | 190 661 EUR | Kitos | 596 849 EUR | Iš viso | 1 933 072 EUR | VI PRIEDAS. Daugiausia parduodamų prekių prekybos raida [pic][pic] [1] OL L 161, 2004 4 30, p. 128, su pakeitimais, padarytais 2005 m. vasario 17 d. Tarybos reglamentu (EB) Nr. 293/2005, OL L 50, 2005 2 23, p. 1. [2] 2005 m. rugpjūčio 3 d. Komisijos reglamentas (EB) Nr. 1283/2005, OL L 203, 2005 8 4, p. 8. [3] 2005 m. spalio 4 d. Komisijos reglamentas (EB) Nr. 1624/2005, OL L 259, 2005 10 5, p. 17. [4] 2006 m. vasario 27 d. Komisijos reglamentas (EB) Nr. 389/2006, OL L 65, 2006 3 7, p. 5. [5] 2004 m. rugpjūčio 10 d. Komisijos reglamentas (EB) Nr. 1480/2004, OL L 272, 2004 8 20, p. 3. [6] Žr. III priedą. [7] Žr. IV priedą. [8] Žr. II priedą. [9] VI priedas (žr. 2006 m. vasario ir kovo mėn. vertes). [10] V priedas. [11] 2005 m. spalio 4 d. Komisijos reglamentas (EB) Nr. 1624/2005, OL L 259, 2005 10 5, p. 17. [12] Politiškai motyvuotai ėmus spausti Kipro dalies prekybininkus, 2006 m. liepos mėn. paskutinę minutę buvo panaikintas per Limosolio uostą į ES valstybes nares numatytas dviejų didelių bulvių siuntų siuntimas. Tačiau 2006 m. rugpjūčio mėn. keli sunkvežimiai su vartojimui saloje skirtomis bulvėmis be didesnių kliūčių sėkmingai kirto liniją. [13] Šioje ataskaitos dalyje terminas „sritys“ reiškia tas Kipro Respublikos sritis, kuriose Kipro Respublikos Vyriausybė nevykdo veiksmingos kontrolės.